ধনুষ
ভেঙ্কটেশ প্রভু কাস্তুরি রাজা একজন ভারতীয় অভিনেতা, প্রযোজক, গীতিকার এবং সংগীত শিল্পী। তিনি ধনুষ নামে সর্বাধিক পরিচিত। তিনি প্রধানত তামিল চলচ্চিত্রে কাজ করেন। তার কর্মজীবনে ৪৬টি চলচ্চিত্রে অভিনয় করে, তার প্রশংসার মধ্যে রয়েছে চারটি জাতীয় চলচ্চিত্র পুরস্কার (দুটি অভিনেতা হিসেবে এবং দুটি প্রযোজক হিসেবে), ১৪টি সিমা পুরস্কার, নয়টি বিজয় পুরস্কার, সাতটি ফিল্মফেয়ার পুরস্কার দক্ষিণ, পাঁচটি ভিকাতন পুরস্কার, পাঁচটি এডিসন পুরস্কার এবং একটি ফিল্মফেয়ার পুরস্কার। ভারতীয় সেলিব্রিটিদের উপার্জনের উপর ভিত্তি করে তাকে ফোর্বস ইন্ডিয়া সেলিব্রিটি ১০০ তালিকা ছয়বার অন্তর্ভুক্ত করা হয়েছে। ধনুষ ২০০২ সালে তার পিতা কস্তুরি রাজ পরিচালিত চলচ্চিত্র তুল্লুভাদো ইলামাইতে অভিনয়ের মাধ্যমে অভিনয় জীবন শুরু করেন। তার অভিনীত মারি ২ চলচ্চিত্রে " রাউডি বেবি " গানটি সর্বকালের সবচেয়ে বেশি দেখা ভারতীয় গানগুলির মধ্যে একটি হয়ে ওঠে। এটিই একমাত্র দক্ষিণ ভারতীয় ভিডিও গান যা ইউটিউবে ১ বিলিয়ন ভিউয়ে পৌঁছেছে।